Bretagne/Korpus-divyezhek-brezhoneg-galleg huggingface dataset:
Après la conquête romaine, des divinités introduites par Rome furent sculptées sur cette stèle gauloise : Mars, Mercure accompagné d’un défunt ou d’un amour, Hercule, Apollon associé à Hygie.
Goude aloubidigezh ar Romaned e voe kizellet doueed degaset gant Roma war ar maen-sav galian-mañ : Meurzh, Merc’her asambles gant un den marv pe gant ur c’haredig, Herkulez, Apollon kevredet gant Hygieia.
La conquête romaine – La cité des Osismes
Aloubidigezh ar Romaned – Keoded an Osismied
A la suite de la défaite des Vénètes devant César en 56 avant J.-C., l’Armorique devint romaine. 
Goude an trec’h war ar Weneted dirak Kaezar e 56 a-raok J.-K. e teuas Arvorig da vezañ roman.
Les cinq confédérations de tribus gauloises de l’Armorique (Vénètes, Namnètes, Coriosolites, Riedones, Osismes) sont transformées en cités romaines (civitates), circonscriptions centrées sur un chef-lieu.
Ar pemp kengevread meuriadoù galian eus Arvorig (Gweneted, Namneted, Koriosolited, Redoned, Osismied) a voe lakaet da dreiñ e keodedoù roman (civitates), pastelloù-bro en-dro d’ur pennlec’h.
Dans le Finistère actuel, la civitas des Ossismii (nom celtique qui signifie les plus éloignés) avait pour capitale Vorgium ou Vorganium (Carhaix).
E Penn-ar-Bed a vremañ en doa civitas an Osismied (anv keltiek a dalvez kement hag ar re bellañ) Vorgium pe Vorganium  (Karaez) da gêr-benn.
La campagne se couvrit de grands domaines agricoles (fundi) centrés autour de l’habitation du maître (villa) reliés par un réseau routier dense.
Er maezioù en em astennas domanioù labour-douar bras (fundi) tro-dro da diez-annez ar vistri (kenkizoù) liammet kenetrezo gant ur rouedad hentoù stank.
45 ou 46 après J.-C.
45 pe 46 goude J.-K.
Provenance : Kerscao en Kernilis
O tont eus : Kerskao e Kerniliz
Cette borne est le plus ancien monument milliaire connu en Bretagne. 
Ar bonn-mañ eo ar monumant milourel koshañ zo anavezet e Breizh.
Elle constitue un jalon dans l'extension au nord-ouest de la Gaule du réseau routier mis en chantier depuis Lyon par l’Empereur Agrippa.
Bez’ eo unan eus ar bonnoù a oa e gwalarn Galia a-hed ar rouedad hentoù boulc’het adalek Lyon gant an Impalaer Agrippa.
Provenance : Guélen en Briec
O tont eus : Gwelen e Brieg
Cette statue figurait un cavalier foulant aux pieds de sa monture un monstre anguipède (à torse et tête d’homme et à queue de serpent).
An delwenn-mañ a skeudenne ur marc’heg o flastrañ dindan treid e jav un euzhvil naerdroadek (dezhañ ur bruched hag ur penn den ha lost un naer).
Le cavalier symbolisait soit le jour triomphant de la nuit soit Jupiter (c'est-à-dire le Taranis celtique assimilé au Jupiter romain) triomphant du mal. 
Ar marc’heg a aroueze pe an deiz o vezañ trec’h war an noz pe Yaou (da lavaret eo Taranis ar Gelted, hevelebekaet ouzh Yaou ar Romaned) o vezañ trec’h war ar fall.
Monument à Neptune Hippius 
Monumant gouestlet da Neptunus Hippius
1er – 2e siècle 
1añ – 2vet kantved
Provenance : plage du Ris à Douarnenez
O tont eus : traezhenn ar Ri e Douarnenez
Dépôt de l’Etat (Ministère de la culture, DRAC Bretagne et Service régional de l’archéologie)
Fiziet gant ar Stad (Ministrerezh ar sevenadur, RRAS Breizh ha Servij rannvroel an Henoniezh)
Ce monument dédié au dieu souverain de la mer est probablement l’œuvre d’un sculpteur local expérimenté qui connaissait les règles de la sculpture gréco-romaine.
Gouestlet eo ar monumant-mañ d’an doue a ren war ar mor. Savet e voe moarvat gant ur c’hizeller arroutet eus ar vro, a anaveze reolennoù ar c’hizellerezh gresian-ha-roman.
Sarcophage d’un chien de chasse (?)
Laour-vez ur c’hi-chase (?)
Provenance : Ploumoguer
O tont eus : Plonger
Don de Monsieur Didier Burdin
Roet gant an aotrou Didier Burdin
La Protohistoire – Age du Bronze
Ar C’hentistor – Oadvezh an Arem
Age du bronze moyen (vers 1500 avant J.-C.)
Oadvezh krenn an Arem (war-dro 1500 vloaz a-raok J.-K.)
Provenance : nécropole de Graéoc en Saint-Vougay
O tont eus : beredeg ar C’hraeog e Sant-Nouga
Dépôt de la Direction régionale des Antiquités historiques
Fiziet gant Renerezh-rannvro an Hendraoù istorel
Provenance : Kernouës ou Lampaul-Plouarzel
O tont eus : Kernouez pe Lambaol-Blouarzhel
Age du bronze (vers 1500 avant J.-C.)
Oadvezh an Arem (war-dro 1500 vloaz a-raok J.-K.)
Provenance inconnue (Finistère)
N’ouzer ket eus pelec’h e teuont (Penn-ar-Bed)
Type Rosnoën, provenance Plouyé 
doare Rosloc’hen, o tont eus Plouie
Provenance inconnue (Finistère)
N’ouzer ket eus pelec’h e teuont (Penn-ar-Bed)
La Protohistoire – Age du Bronze
Ar C’hentistor –  Oadvezh an Arem
Dépôt d’objets métalliques
Kuzhiadennoù traezoù metalek
Provenance : Gouesnac’h
O tont eus : Gouenac’h
Acquisition réalisée avec le soutien du fonds régional d'acquisition pour les musées (FRAM) - Etat / Région Bretagne
Prenet gant skoazell ar font akuizitañ rannvroel evit ar mirdioù (FRAM) - Stad / Rannvro Breizh
Enfouis vers 900 avant J.-C., les dépôts métalliques découverts à Gouesnac’h représentent un ensemble exceptionnel de la fin de l’Age du Bronze. 
Ar c’huzhiadennoù metalek zo bet dizoloet e Gouenac’h, hag a oa bet endonet war-dro 900 a-raok J.-K., a ya d’ober un hollad dibar eus dibenn Oadvezh an Arem.
Les 632 objets qui les composent (épées, pointes de lances, haches, racloirs, bracelets et lingots) sont un témoin précieux des modes de vie des populations protohistoriques en Bretagne.
Ar 632 draezenn zo enno (klezeier, begoù goafoù, bouc’hili, raskerioù, troioù-brec’h ha tolzennoù) a ziskouez mat petra e oa doare bevañ ar pobladoù ragistorel e Breizh.
Provenance : Méné-Tosta en Gouesnac'h
O tont eus : Menez Tostañ e Gouenac'h
Dépôts de haches à douilles
Kuzhiadennoù bouc'hili-lagadek
Age du Bronze final (vers 1100 à 800 avant J.-C.)
Oadvezh diwezhañ an Arem (eus war-dro 1100 da 800 a-raok J.-K.)
Provenance : Saint-Caradec en Riec-sur-Belon
O tont eus : Sant-Karadeg e Rieg
Le nombre de haches exhumées à Saint-Caradec (1054) fait de cet enfouissement l’un des plus riches connus.
Gant an niver a vouc’hili dizouaret e Sant-Karadeg (1054) ez eo ar guzhiadenn-se unan eus ar re binvidikañ a anavezer.
Torsade d’Irvillac
Tortisadennn Irvilhag
Age du bronze moyen ou final (1300 à 900 avant J.-C.) 
Oadvezh krenn pe diwezhañ an Arem (eus 1300 da 900 a-raok J.-K.)
Or (80%), argent et cuivre
Aour (80%), arc’hant ha kouevr
Cette ceinture en or torsadé se rattache à un ensemble de bijoux de même type, fabriqués en Irlande au début de l'Age du Bronze final et découverts dans les Iles Britanniques, dans l'ouest et le nord-ouest de la France.
Ar gouriz aour gwedennet-se zo stag ouzh un hollad bravigoù peuzheñvel, a oa bet oberiet en Iwerzhon e deroù Oadvezh diwezhañ an Arem ha dizoloet en Inizi breizhveuriat, e kornôg hag e gwalarn Frañs.
La Protohistoire – Age du Fer
Ar C’hentistor – Oadvezh an Houarn
Collier de Tréglonou
Tro-c’houzoug Treglonoù
Age du fer – 5e siècle avant J.-C 
Oadvezh an Houarn – 5vet kantved a-raok J.-K.
Provenance : Kérellen en Tréglonou 
O tont eus : Kerrellen e Treglonoù
Découverts dans un souterrain de l'Age du Fer, époque de la Tène.
Dizoloet en ur riboul eus Oadvezh an Houarn, marevezh La Tène.
La vie quotidienne : l’artisanat 
Ar vuhez pemdeziek : an artizanerezh
Provenance : Locmaria, Quimper
O tont eus : Lokmaria, Kemper
Provenance : Parc-ar-Groas, Quimper
O tont eus : Park ar Groaz, Kemper
Provenance : Plomarc’h, Douarnenez
O tont eus : Plomarc’h, Douarnenez
Le tissage s'effectuait sur des métiers verticaux dont les fils étaient tendus grâce à des pesons de pierre ou d'argile. 
Gwiadet e veze war sternoù a-serzh ma veze stegnet an neudennoù gant troelloù maen pe pri.
La laine était filée au fuseau, lestée d'une fusaïole.
Nezet e veze ar gloan war-bouez ur werzhid, lastret gant un droell-nezañ.
Fragments d’enduit peint à incrustation de coquillages
Tammoù indu livet, gant rikamanoù kregin
Provenances diverses (Finistère)
O tont eus meur a lec’h (Penn-ar-Bed)
Ces éléments de décors ornaient en général le plafond de la salle froide des thermes (frigidarium).
Gant ar c’hinkladurioù e veze fichet sel sal yen ar c’hibelldioù  (frigidarium).
Pavement en mosaïque d’un tepidarium 
Pavezadur marellet un tepidarium
Calcaire, schiste, brique
Maen-raz, skilt, brikennoù
Provenance : villa de Kervenennec en Pont-Croix
O tont eus : kenkiz Kerweneneg e Pontekroaz
Chaque villa gallo-romaine avait son installation de bains comprenant plusieurs salles ayant chacune une fonction définie. 
E pep kenkiz galian-ha-ramoan e oa kibelldioù enno meur a sal gant un implij resis da bep hini.
Le tépidarium (salle tiède pour un bref séjour dans une atmosphère à 25°) se situait entre le frigidarium (bain froid) et le caldarium (bain à 40°).
An tepidarium (sal glouar da chom ur pennadig enni en un aergelc’h e 25°) a oa etre ar frigidarium (kibellad yen) hag ar c’halderium (kibellad e 40°).
Urnes cinéraires du dépôt de Kerjaouen
Jarloù-ludu e kuzhiadenn Kerjaouen
Age du fer (6e-5e siècles avant J.-C.)
Oadvezh an Houarn (6vet-5vet kantved a-raok J.-K.)
Provenance : Kerjaouen, Quimper
O tont eus : Kerjaouen, Kemper
Don de la ville de Quimper, 2008
Roet gant Kêr Gemper, 2008
Mis au jour en 2003, le site de Kerjaouen révéla 41 tombes matérialisées par des urnes cinéraires de grande qualité esthétique et technique. 
E lec’hienn Kerjaouen, bet dizoloet e 2003, e oa bet kavet 41 bez merket gant jarloù-ludu brav-kenañ o neuz hag o zeknik.
Un mobilier métallique varié était associé à près d’un tiers des sépultures.
Traezoù metalek a bep seurt a oa tro-dro tost un drederenn eus ar bezioù-se.
Provenance : Créac'h-Maria en Ergué-Armel, Quimper
O tont eus : Krec’h Maria en Erge-Vihan, Kemper
Le rôle de Quimper, ville d'importance modeste dans la Civitas des Osismes, fut surtout économique. 
Kêr Gemper, ur gêr dister he fouez e Civitas an Osismied, he doa ur roll en armerzh dreist-holl.
Aussi la zone portuaire de l'actuel Locmaria constitua-t-elle le noyau de la ville. 
Er porzh, e Lokmaria hiziv an deiz, e oa kalonenn kêr.
Cela explique l'étendue de la nécropole limitrophe de Créac'h Maria. 
Kement-se a zispleg perak e oa ken ledan beredeg Krec’h Maria.
Chaque urne constituait une sépulture distincte, enfouie en général à 60 cm de profondeur.
Pep jarl a yae d’ober ur bez hepken, endonet 60 cm dindan gorre an douar dre vras.
Urnes cinéraires, carafe et biberon
Jarloù-ludu, karafenn ha bured
Urnes cinéraires et carafe servant d’urne cinéraire
Jarloù-ludu ha karafenn a dalveze da jarl-ludu
Provenance de la carafe en verre : nécropole de Kerampest, Carhaix
Eus beredeg Kerampest, e Karaez, e teu ar garafenn wer
Urnes cinéraires, écuelle ayant servi d’urne cinéraire, pichet portant l’inscription SOL LVNARII (« soleil et lune »)
Jarloù-ludu, skudell he doa talvezet da jarl-ludu, picher skrivet warnañ SOL LVNARII (« heol ha loar »).
Provenance : nécropole de Kerampest, Carhaix
O tont eus : beredeg Kerampest, Karaez
Ce n'est qu'à partir du 4e siècle que les Armoricains commencèrent à enterrer les corps de leurs morts. 
Adalek ar 4e kantved hepken e krogas Arvorigiz da zouarañ korfoù o re varv.
Auparavant, l'incinération dominait. 
A-raok ar mare-se e veze devet ar c’horfoù peurliesañ.
Bas relief : Hercule combattant l’Hydre de Lerne
Izelvos : Herkulez o stourm ouzh Hidra Lerna
Provenance : pointe du Guet, Douarnenez
O tont eus : Ar Ged, Douarnenez
Le second des douze travaux imposés au demi-dieu Hercule fut de combattre l'Hydre de Lerne (serpent d’eau à plusieurs têtes vivant dans les marais de Lerne, cité des environs de Mycènes). 
An eil diwar an daouzek trevell a oa bet rediet an  hanterzoue Herkulez d’ober a voe en em gannañ ouzh Hidra Lerna, un naer dezhi meur a benn, a veve e loc’h Lerna, ur geoded e trowardroioù Mikene).
Comme sur d’autres reliefs gaulois, le monstre est figuré sous la forme d'un serpent dont le corps descend jusqu'à terre. 
Taolennet eo an euzhvil e stumm un naer a ziskenn he c’horf betek an douar, evel ma vez graet war izelvosoù galian all.
3e siècle après J.-C.
3e kantved goude J.-K.
Provenance : cuve de salaison à proximité du Port-Rhu, Douarnenez
O tont eus : beol-sallañ e-kichen Porzh Ru, Douarnenez
Le bras droit d'Hercule s'appuyait sur une massue tandis que son bras gauche porte la peau du Lion de Némée (gigantesque fauve de Némée, cité des environs de Mycènes) qu’il a vaincu lors du premier de ses douze travaux.
Harpet e oa brec’h dehou Herkulez war ur vataraz tra ma touge gant e vrec’h kleiz kroc’hen Leon Nemea (ul loen gouez ramzel eus Nemea, ur geoded e trowardroioù Mikene) a voe trec’het gantañ e-pad an hini kentañ eus an daouzek trevell.
Provenance : Lézoudouaré en Plogonnec
O tont eus : Lezoudouare e Plogoneg
Cette sculpture d'excellente qualité est la plus remarquable réalisée en Armorique à l'époque gallo-romaine.
Ar c’hizelladur-mañ, unan a zoare, eo an hini kaerañ a voe graet en Arvorig d’ar mare galian-ha-roman.
Son expression évoque le dieu Jupiter.
Neuz an dremm a laka da soñjal en doue Yaou.
2e moitié du 2e siècle
2l hanterenn eus an 2l kantved
La coiffure très élaborée est celle des élégantes romaines de la deuxième moitié du siècle de notre ère.
Ar pennad-blev fichet-kaer eo hini ar romanezed mistr eus an eil hanterenn eus eil kantved hon amzer.
Provenance inconnue (Finistère)
N’ouzer ket eus pelec’h e teu (Penn-ar-Bed)
Les traits du visage sont plutôt ceux d'un personnage de sexe masculin, mais la coiffure, qui semblait comporter une tresse enroulée à l'arrière du crâne, est apparentée à celle des impératrices romaines.
Neuz an dremm zo kentoc’h hini ur paotr, met ar pennad-blev, a ziskouez ur blezhenn punet a-dreñv ar glopenn, zo damheñvel ouzh hini an impalaerezed roman.
2e siècle avant J.-C.
2l kantved a-raok J.-K.
Provenance : Kerguerbé en Guengat
O tont eus : Kergerbez e Gwengad
Don de Raymond et Marie-Madeleine Nihouarn
Roet gant Raymond ha Marie-Madeleine Nihouarn
De fabrication locale, cette sculpture provient sans doute d'un petit sanctuaire rural gallo-romain (fanum). 
Ar c’hizelladur-mañ, bet graet er vro, a zeu moarvat eus ur santual bihan galian-ha-roman war ar maez (fanum).
Son caractère fruste laisse cependant deviner un collier de barbe. 
Daoust d’e zoare gros, e tamweler un tammig barv .
1er siècle avant J.-C.
1añ kantved a-raok J.-K.
Vénus et fragments de Vénus
Gwener ha darnoù eus Gwener
Provenance : Tréguennec
O tont eus : Tregeneg
Déesses-mères et fragments
Doueezed-mammoù ha darnoù
Provenance : Parc-ar-Groas, Locmaria, Quimper
O tont eus : Park ar Groaz, Lokmaria, Kemper
Déesse protectrice d’un enfant
Doueez o wareziñ ur bugel
Provenance : Mont Frugy, Quimper
O tont eus : Menez Fruji, Kemper
En Gaule romaine, la piété domestique se manifestait par la présence dans les maisons de figurines en terre blanche. 
E Galia roman e tiskoueze an dud o doujañs ouzh an doueed gant delwennoùigoù pri gwenn a oa en tiez.
Le modèle de la Vénus anadyomène (sortant du bain) tordant sa chevelure était très répandu en Armorique et il semble que des ateliers locaux (Tréguennec) en aient fabriqué. 
Patrom ar Wener anadyomene (da lavaret eo « deuet e-maez an dour ») o weañ he fennad-blev a oa ledet-kenañ en Arvorig ha delwennoù anezhi a oa bet graet e stalioù eus ar vro (Tregeneg) war a hañval.
Malgré leur nom latin (matres-matronae) les déesses-mères étaient des divinités indigènes, protectrices des foyers et des familles.
Daoust d’o anv latin (matres-matronae), an doueezed-mammoù a oa doueezed henvroat, o wareziñ an oaledoù hag ar familhoù.
Cette statuette représentant un dieu lare protecteur des carrefours (lares compitales) a été découvert à proximité de la voie romaine Carhaix – Kérilien. 
An delwennig-mañ a skeudenn unan eus doueed an oaled, gwarezer ar c’hroashentoù (lares compitales). Kavet eo bet e-kichen an hent roman Karaez-Kerilien.
Provenance : Kerangouez en Landévennec
O tont eus : Kerrangouez e Landevenneg
Figurines égyptiennes (oushebti)
Delwennoùigoù egiptat (oushebti)
Pâte de silice – faïence égyptienne
Toaz silik – feilhañserezh egiptat
Provenance : Plougonven
O tont eus : Plougonven
Ces figurines, dont le nom égyptien signifie « répondant », désignent les serviteurs funéraires qui devaient répondre à l’appel d’Osiris et remplacer le mort dans les travaux des champs de l’au-delà. 
An delwennoùigoù-mañ, a dalvez o anv egiptek kement hag « o respont », a oa servijourien gañv a zlee respont da c’halv Osiris hag erlerc’hiañ an dud varv evit al labourioù er parkeier er bed all.
Découvertes dans la sépulture d’un soldat romain, elles témoignent de la pénétration des cultes orientaux jusqu’en Armorique. 
Dizoloet int bet e bez ur sourdard roman ha testoù int eus donedigezh relijionoù ar reter betek Arvorig.
Fragment d’autel orné d’un phallus
Tamm eus un aoter kinklet gant ur c’halc’h
Cette pierre constituait la partie principale d'un autel phallique. 
Al lodenn bennañ eus un aoter kinklet gant ur c’halc’h eo ar maen-mañ.
Elle était destinée à écarter les mauvais esprits.
Graet e oa evit argas ar speredoù fall.
Le plus ancien Finistérien connu…et la plus ancienne trace de chien
Ar Pennarbedad koshañ anavezet…hag ar roud koshañ eus ur c’hi
Pierre sculptée avec effigie : Veus
Maen kizellet gant  ur skeudenn eus : Veus
Fin 2e – début 3e siècle
Dibenn 2l kantved– deroù 3e kantved
Cette pierre montre le visage d’un homme, portant un bonnet (pileus), à la manière des forgerons de l’époque romaine. 
War ar maen-mañ e weler dremm un den, gwisket gantañ ur boned (pileus), e-giz ar c’hoved da vare ar Romaned.
Au-dessus, une inscription, VEUS, nous indique l’identité de ce personnage. 
A-us dezhañ ez eus un enskrivadur, VEUS, a ro dimp da c’houzout e anv.
Fragment de tuile gallo-romaine
Un tamm eus un deolenn galian-ha-roman
Provenance inconnue (Finistère)
N’ouzer ket eus pelec’h e teu (Penn-ar-Bed)
Cette tuile porte en creux l'empreinte d'une patte de chien.
En deolenn-mañ ez eus enlouc’het roud ur pav ki.
La vie quotidienne : accessoires et bibelots
Ar vuhez pemdeziek : rikoù ha et bitrakoù
Objets de la vie quotidienne et de la toilette 
Traezoù eus ar vuhez pemdeziek hag evit en em walc’hiñ
Ampoule et petit vase en verre, goulot de vase
Klogorenn ha lestr gwer bihan, gouzoug ul lestr
L'ampoule et le goulot furent découverts au Pouldu dans le sarcophage d’une vieille femme.
Dizoloet e oa bet ar glogorenn hag ar gouzoug er Pouldu e laour-vez ur vaouez kozh.
Le petit vase sans goulot provient d'une tombe de Douarnenez, ainsi que les épingles de jais (…).  
Dont a ra al lestr bihan hep gouzoug, hag ivez ar spilhennoù maen-jed, eus ur bez e Douarnenez (…).
Le contenu de ces tombes laisse à penser qu'il s'agissait de sépultures d'épouses de personnages éminents, d'administrateurs ou de marchands.
An traezoù a oa er bezioù-se a laka da soñjal e oant bezioù priedoù  pennoù-bras, merourien pe marc’hadourien anezho.
Provenances diverses (anneau bleu : Sizun)
O tont eus meur a lec’h (gwalenn c’hlas : Sizun)
Tablette à maquillage en jade
Tablezenn vaen-jad da fardañ
Fin du 3e – début du 4e siècle
Dibenn an 3e  kantved – deroù ar 4e kantved
Provenance : Le Pouldu en Clohars-Carnoët
O tont eus : Ar Pouldu e Kloar-Karnoed
1er - 2e siècles 
1añ kantved – 2l kantved
Provenance : Tronöen en Saint-Jean-Trolimon 
O tont eus : Tronoan e Sant-Yann-Drolimon
Les fibules servaient à fixer les pans du sagum ou du voile sur l’épaule et servaient à maintenir le vêtement fermé.
Talvezout a rae ar spilhennoù-alc’hwez da stagañ pastelloù ar sagum pe ar ouel war ar skoaz ha talvezout a raent da zerc’hel serr ar pezh dilhad.
La vie quotidienne : la vaisselle d’argent
Ar vuhez pemdeziek : al listri arc’hant
Deux casseroles et deux plats
Div gastelodenn ha daou blad
Période gallo-romaine (4e-5e siècles)
Mare galian-ha-roman (4e-5vet kantvedoù)
Argent (casseroles) ; bronze plaqué d’argent (plats)
Arc’hant (kastelodennoù) ; arem gwisket gant arc’hant (pladoù)
Provenance : Parc-ar-Frout, Carhaix
O tont eus : Park ar Froud, Karaez
On ne sait si ces objets précieux appartenaient à un riche particulier ou constituait le trésor d’un temple. 
N’ouzer ket daoust hag an traezoù-mañ a oa d’un den pinvidik pe daoust ha teñzor un templ e oant.
La vie quotidienne : le demi-luxe (la céramique sigillée)
Ar vuhez pemdeziek : podoù pri kinklet gant bosoù (prierezh siellek)
Bol à décor de Mercure et de dauphins
Bolenn kinklet gant Merc’her ha delfined
Atelier de Paternus à Lezoux (Puy-de-Dôme)
Atalier Paternus e Lezoux (Puy-de-Dôme)
Provenance : Kerampest, Carhaix
O tont eus : Kerampest, Karaez
Bol à décor de Pan, de Mercure et de panthères
Bolenn kinklet gant Pan, Merc’her ha pantered
Vase à décor de guerrier, de Bacchus et de pampres
Lestr kinklet gant ur brezelour, Bacchus ha bodoù gwini
Provenance : Kerampest, Carhaix 
O tont eus : Kerampest, Karaez
Provenance : villa du Petit Menez, Locmaria, Quimper
O tont eus : kenkiz Menez Bihan, Lokmaria, Kemper
Bol à décor de guerriers et d’oiseaux
Bolenn kinklet gant brezelourien ha lapoused
Atelier de Banuus à Lezoux (Puy-de-Dôme)
Atalier Banuus e Lezoux (Puy-de-Dôme)
La vie quotidienne : la céramique commune
Ar vuhez pemdeziek : ar prierezh boutin
Cruches, gobelet et coupelle
Picheroù, gobeled ha kibig
La grande cruche (Carhaix) était utilisée comme une urne cinéraire et contenait des ossements calcinés.
Ar picher bras (Karaez) a veze implijet evel ur jarl-ludu hag eskern devet a oa ennañ.
La monnaie : des tribus gauloises à l’Empire
Ar moneiz : eus ar meuriadoù galian d’an Impalaeriezh
Trésor monétaire (sesterces et antoniniens)
Teñzor moneiz (sestersoù ha pezhioù Antonin)
Provenance : Kerdidrun, Bourg-Blanc
O tont eus : Kerdidreuñ, Ar Vourc’h-Wenn
Le sesterce était la monnaie ordinaire qui servait au règlement de la plupart des services et denrées. 
Ar sesters e oa ar moneiz ordinal a dalveze da baeañ an darn vuiañ eus ar servijoù hag ar boued.
Ce trésor compte 1200 sesterces, équivalent de la solde annuelle d'un légionnaire. 
An teñzor-mañ a oa ennañ 1200 sesters, a oa kevatal da c’hopr bloaziek ul legionad.
Un travailleur manuel touchait tout au plus 4 sesterces par jour. 
Ul labourer dorn a veze paeet 4 sesters an deiz d’ar muiañ.
Les plus nombreux sont à l'effigie des empereurs Trajan (98-117), Hadrien (117-138), Antonin (138-161), Marc-Aurèle (161-180), Commode (180-192), Faustine l'Aîné épouse d'Antonin et de Faustine la Jeune, femme de Marc-Aurèle. 
Ar re niverusañ a oa warno ur skeudenn eus an impalaerien Trajan (98-117), Hadrien (117-138), Antonin (138-161), Mark-Aorel (Marcus-Aurelus) (161-180), Commodus (180-192), Faustina an Henañ, gwreg Antonin ha Faustina ar Yaouankañ, gwreg Mark-Aorel (Marcus-Aurelus).
Ce trésor fut enfoui vers 268 après J.C. sans doute par crainte des invasions germaniques.
Douaret e voe an teñzor-mañ war-dro 268 goude J.K. gant aon na vefe aloubet ar vro gant ar C’hermaned moarvat.
Monnaies gauloises en or allié (statères)
Pezhioù moneiz galian en aour kendeuzet (stateroù)
2e et 1er siècle avant J.-C.
2l ha 1añ kantved J.-K.
Monnaies gauloises en billon aurifère (statères)
Pezhioù moneiz galian e kouevr aourek (stateroù)
1er siècles avant J.-C.
1añ kantved a-raok J.-K.
Alliage d’or, d’argent et de cuivre
kendeuzad aour, arc’hant ha kouevr
Monnaie gauloise en argent (quinaire)
Pezh moneiz galian en arc’hant (quinarius nummus)
Répartie sur les deux faces, cette monnaie porte la légende : ARIVOS / SANTONO
Lenn a reer war an daou du d’ar pezh moneiz-mañ : ARIVOS / SANTONO
Monnaies romaines d’argent (deniers)
Pezhioù moneiz roman en arc’hant (dineroù)
Provenance : Kervian en Camaret
O tont eus : Kervihan e Kameled
Ces monnaies sont à l'effigie des empereurs Galba (68-69), Domitien (81-96), Nerva (96-98), Trajan (98-117), Hadrien (117-138), Antonin (138-161), Marc Aurèle (161-180), Commode (180-192), Caracalla (198-217). 
Ar pezhioù moneiz-se zo warno skeudennoù eus an impalaerien Galba (68-69), Domitian (81-96), Nerva (96-98), Trajan (98-117), Hadrien (117-138), Antonin (138-161), Mark-Aorel (Marcus-Aurelus) (161-180), Commodus (180-192), Caracalla (198-217).
Monnaie romaine à l’effigie de l’Empereur Constantin II
Pezh-moneiz roman zo warnañ ur skeudenn eus an Impalaer Konstantin II
Provenance : Pont-Croix
O tont eus : Pontekroaz
Don de Monsieur Roger Gargadennec-Taupin
Roet gant an aotrou Roger Gargadenneg-Taupin
Monnaies romaines d’or
Pezhioù moneiz roman aour
14-37 après J.-C. (règne de Tibère)
14-37 goude J.-K. (ren Tiber)
Provenance : Kerydreuff en Pont-Croix
O tont eus : Keridreu e Pontekroaz
Don de la famille Daoulas-Piriou
Roet gant ar familh Daoulaz-Piriou
69-71 après J.-C. (règne de Vespasien)
69-71 goude J.-K. (ren Vespasian)
Provenance : villa romaine du Valy-Cloistre en La-Roche-Maurice
O tont eus : kenkiz roman ar Vali Gozh er Roc’h-Morvan
Don de l’Université de Bretagne Occidentale
Roet gant Skol-Veur Breizh-Izel
Solidus (ou sous d’or) d’Honorius (393-423)
Solidus (pe gwenneien aour) Honorius (393-423)
Statère d’or de Philippe II de Macédoine
Stater aour Fulup II Makedonia
Après la conquête, la monnaie utilisée en Armorique était, comme dans tout l'Empire, la monnaie romaine. 
Goude ma oa bet aloubet Arvorig e veze implijet ar moneiz roman enni, evel en Impalaeriezh a-bezh.
Les espèces en bronze étaient frappées par le Sénat, tandis que la frappe des monnaies d'or et d'argent était un privilège impérial.
Skoet e veze ar pezhioù arem gant ar Sened, tra ma oa miret gant an impalaer ar gwir da skeiñ moneiz aour pe arc’hant.
L'aureus valait 25 sesterces de bronze.
An aureus a dalveze kement  ha 25 sesters arem.
Basé sur la simplification des formes et de l’ornementation, l’Art déco fut en vogue durant toute l’entre-deux-guerres, dans l’architecture, les arts graphiques, le mobilier, la céramique. 
An Arz kinklañ, diazezet war eeunadur ar stummoù hag ar c’hinklerezh, a voe diouzh ar c’hiz etre an daou vrezel, evit ar savouriezh, an arzoù grafek, an arrebeuri, ar priajoù.
Il triompha à l’exposition internationale des Arts décoratifs et industriels modernes, à Paris, en 1925. 
Berzh a reas e diskouezadeg etrebroadel an Arzoù kinklañ hag oberiañ modern, e Pariz, e 1925.
En 1937, l’Exposition universelle des Arts et techniques mit en évidence sa vigueur et son évolution. 
E 1937, e Diskouezadeg hollvedel an Arzoù hag an Teknikoù, e voe lakaet anat e nerzh hag e emdroadur.
Lors de ces deux événements, les présentations bretonnes furent remarquées.
E-pad an div abadenn-se e oa bet taolet evezh ouzh an oberoù a voe kinniget enno gant Breizhiz.
La Bretagne en effet apporta sa contribution originale au nouveau style, le plus souvent dans la combinaison des apports de la modernité et des emprunts à la tradition régionale. 
Rak Breizh he doa degaset he lod d’ar stil nevez en un doare dibar, dre genaozañ peurliesañ ar pezh a veze degaset gant an arnevezded gant amprestoù digant an hengoun rannvroel.
Aujourd’hui, immeubles urbains et villas balnéaires, meubles « bretons modernes », affiches, monuments et céramiques de Quimper demeurent les témoignages d’une époque de créativité.
Hiziv an deiz eo test c’hoazh ar c’hendioù e kêr, ar c’henkizoù war an aod, ar pezhioù arrebeuri « arnevez giz Breizh », ar skritelloù, ar monumantoù hag ar priajoù eus Kemper, eus ur mare a grouidigezh.
Le Musée départemental breton a réuni une importante collection d’œuvres de cette période. 
Gant Mirdi breizhek an departamant ez eus bet bodet un dastumad bras a oberennoù eus ar mare-se.
Nous en présentons une large sélection dans les pièces d’un appartement imaginaire, qu’aurait pu habiter un Breton de l’entre-deux-guerres. 
Kinnig a reomp un dibab bras anezho e pezhioù ur ranndi ijinet, a c’hallje bezañ bet annezet gant ur Breizhad etre an daou vrezel.
Chaque ensemble illustre un répertoire décoratif différent : « géométrisme », néo-celtisme, ruralisme, « bigoudénisme », sans oublier l’exotisme, expression de l’ouverture au monde. 
Pep dastumad a ginnig ur renabl eus kinkladurioù disheñvel : « mentoniezh », nevezkeltiegezh, ploueelouriezh, « bigoudennouriezh », hep disoñjal an traoù a-vaez bro, a eztaol an digoradur war ar bed.
L’évolution graphique accompagna celle de pratiques touristiques de plus en plus structurées. 
Emdroet e oa ar graferezh asambles gant oberoù frammet muioc’h-mui evit an douristed.
La promotion des nouvelles offres donna lieu à l’édition d’affiches comme celles de Louis Garin, illustrateur de l’invitation « Venez en Bretagne ».
Evit brudañ ar c’hinnigoù nevez e voe embannet skritelloù evel ar re diwar zorn Louis Garin, skeudennaouer ar bedadenn « Deuit da Vreizh ».
Les tendances graphiques modernes se répandirent dans l’affiche dédiée à l’artisanat et à l’industrie. 
En em ledañ a reas an tuadurioù grafek arnevez er skritelloù gouestlet d’an artizanerezh ha d’ar greanterezh.
C’est ainsi que le couple quimpérois, emblème des crêpes Gavottes, poursuivit sa danse sur une Bretagne cubisante, tracée en 1929 par le Japonais Munetsugu Satomi. 
Evel-se eo e weler c’hoazh ar c’houblad Kemperiz, arouez ar c’hrampouezh Gavottes, o tañsal war ur Vreizh doare kubouriezh, bet treset e 1929 gant ar Japanad Munetsugu Satomi.
Quant au matelot tubulaire, dessiné en 1936 par le Brestois Pierre Péron, il sillonnait les routes du Finistère sur les camions de livraison de l’anis breton Un pote.
Evit ar martolod korzennek, bet treset e 1936 gant ar Brestad Pierre Péron, mont a rae dre hentoù Penn-ar-Bed ouzh ar c’hirri-samm a veze degaset ganto an aniz breizhat Un pote.
Collaborateur de l’architecte Olivier Mordrelle, Eugène Guellec participa à l’édification, au-dessus de l’Odet, des deux plus beaux exemples d’architecture moderne de Quimper, le magasin Ty Kodak et le garage Renault (siège du journal Ouest-France). 
Eugène Guellec, kenlabourer an tisavour Olier Mordrel, a gemeras perzh el labourioù evit sevel, war ribl an Oded, an div skouer vravañ a savouriezh vodern zo e Kemper : ar stal Ti Kodak hag ar c’harrdi Renault (sez ar gazetenn Ouest-France).
En 1932, il dessina l’affiche de la foire exposition de Quimper et de la Cornouaille, allongeant les allées qui bordent la rivière à la taille d’une artère de métropole.
E 1932 e oa bet treset gantañ skritell foar diskouezadeg Kemper ha Kerne, gant astenn an alezioù a bep tu d’ar stêr ha reiñ dezho ment ur straed vras en ur veurgêr.
Les commandes commémoratives qui suivirent la Première Guerre mondiale permirent aux statuaires bretons de se faire connaître. 
Gant an urzhiadoù a oa bet goude ar Brezel-bed kentañ evit derc’hel koun anezhañ o doa gallet an delwennourien tapout brud.
Tous se rattachent au classicisme français qui domina cette période de « retour à l’ordre ». 
Pep hini anezho a oa stag ouzh giz ar glaselouriezh c’hall, a oa lañs ganti da vare « distro an urzh ».
Leur originalité consista surtout à préférer à la figure du « poilu », celle du père, de la mère, ou de la veuve, emblèmes de la douleur des commanditaires. 
Dibar e oant dreist-holl dre m’o doa kavet gwelloc’h kizellañ dremmoù an tad, ar vamm, pe an intañvez, e-lec’h re soudarded ar fozioù, da aroueziañ ar glac’har.
L’un des principaux illustrateurs de cette formule fut René Quillivic (1879-1969), dont les monuments sont nombreux en Cornouaille. 
Unan eus ar skeudennaouerien bennañ en doare-se a voe René Quillivic (1879-1969), a gaver monumantoù stank diwar e zorn e Kerne.
En 1921 fut inauguré son monument aux morts de Pont-Croix, dont nous présentons ici la version réduite. 
E 1921 e voe dioueliet e vonumant ar re varv e Pontekroaz. Amañ e kinnigomp deoc’h ur gobari bihanaet anezhañ.
D’autres créations du grand sculpteur demeurèrent à l’état de projet, en plâtre : ainsi les figures allégoriques de la Poésie bretonne et de La Musique bretonne (1939), ou cet émouvant groupe destiné à rendre hommage aux pêcheurs victimes de naufrages.
Krouidigezhioù all gant ar c’hizeller meur n’eus nemet rakskouerioù e plastr anezho : evel skeudennoù arouezel ar Varzhoniezh vreizhek hag ar Sonerezh breizhek (1939), pe ar strollad fromus-se bet savet en enor d’ar besketaerien beuzet er mor.
Les œuvres d’Eloi Robert (1881-1949) sont davantage marquées par la stylisation de l’Art déco, telle cette magnifique tête de jeune Bigoudène, son chef-d’œuvre. 
Oberennoù Eloi Robert (1881-1949) zo merket muioc’h gant stilekadur an Arz kinklañ, evel ar penn kaer-se a Vigoudenn yaouank, e bennoberenn.
Texte : Géométrisme (salle des expositions, loge 1)
Testenn : Mentoniouriezh (sal-diskouezadegoù, logell 1)
Le style « Art déco » manifesta une volonté de rigueur en réaction contre l’exubérance de l’Art nouveau et du « Modern style » des années 1900. 
Gant ar stil « Arz kinklañ » e oa bet merket ur youl da vezañ strizh evit mont a-enep puilhded an Arz nevez hag ar « Modern style » er bloavezhioù 1900.
Mais la plupart de ses créateurs restèrent attachés à une qualité d’exécution que seul pouvait garantir le métier artisanal des ateliers traditionnels. 
Met an darn vrasañ eus ar grouerien a oa chomet tomm ouzh un doare seveniñ a-feson na c’halled gwarantiñ nemet gant micher artizanel an atalieroù henvoazel.
À cet égard, on trouvait en Bretagne, en matière de production de meubles, un savoir-faire dont certains détenteurs s’ouvrirent aux nouvelles conceptions. 
War an dachenn-se e oa chemet e Breizh evit ar sevel arrebeuri ha lod eus an artizaned en em zigoras d’ar meizadennoù nevez.
Le mobilier breton offrait également des motifs décoratifs qui correspondaient au goût contemporain pour les formes géométriques : le « gâteau » de cercles concentriques en relief, les frises de triangles ou chevrons.
Kinklet e oa an arrebeuri breizhek ivez gant tresoù a glote gant blizidigezh an amzer-se evit ar stummoù mentoniel : ar « wastellad » kelc’hioù kengreiz bosek, ar frizennoù tric’hornioù pe kebrennoù.
À Quimper, la volonté de s'imposer sur le marché national convainquit les manufactures Henriot et HB de s'attacher la collaboration d'artistes apportant à l'industrie céramique leur capacité de renouvellement. 
E Kemper e oa youl gant al labouradegoù Henriot hag HB da c’hoari o mistri war ar marc’had broadel hag e-se e voent kendrec’het da glask kenlabourat gant arzourien a zegase o barregezh neveziñ d’ar prierezh.
En témoigne la gamme de grès émaillés Odetta, par référence à la rivière Odet, qui coule à Quimper. 
Gwelet a reer an dra-se gant ar skeuliad kragoù prigwer Odetta, a ra dave d’ar stêr Oded, a dremen dre Gemper.
Dans cette collection, créée en 1922, l’inspiration régionale s'efface pour laisser place aux formes élémentaires et non figuratives de l’Art déco. 
En dastumad-se, bet krouet e 1922, e oa bet dilezet an awen rannvroel evit lezel lec’h da furmoù an Arz-kinklañ, furmoù diazez ha na skeudennont netra.
Texte : les grès Odetta (salle des expositions, loge 1, vitrine)
Testenn : ar c’hragoù Odetta (sal-diskouezadegoù, logell 1, gwerenn)
À Quimper comme dans d’autres centres français de production céramique, le début des années 1920 fut marqué par le renouveau de la technique du grès. 
E Kemper, evel e kreizennoù all eus Frañs ma reer priajoù, e voe merket deroù ar bloavezhioù 1920 gant adnevezidigezh teknik ar c’hrag.
En 1922, sous la conduite de son directeur Jules Verlingue, la manufacture HB créait la marque de grès artistiques Odetta, caractérisés par une inspiration formelle et décorative répondant aux canons de l’esthétique l’Art déco. 
E 1922 e oa bet krouet merk ar c’hragoù arzel Odetta gant al labouradeg HB, dindan renerezh Jules Verlingue ; aroueziet e oant gant un awen a glote gant patromoù kenedouriezh an Arz kinklañ evit a sell ar furm hag ar c’hinklañ.
Les difficultés d’une cuisson longue et à très haute température, le soin particulier apporté à la pose d’émaux épais, présentant souvent des reflets métalliques et inscrits dans un cloisonnage à l’oxyde de manganèse, limitaient à peu d’exemplaires l’édition de ces pièces luxueuses et d’un prix de vente élevé.
Dre ma oa diaes poazhañ an traezoù e-pad hir amzer ha gant gwrez uhel-kenañ, dre ma vezed aketus da lakaat prigweradurioù tev, a oa ganto skedoù metalek alies hag a veze speurennaouet gant oksidenn manganez, ne veze ket krouet nemeur a skouerennoù eus ar pezhioù lorc’hus-se, a oa uhel o friz.
Les principaux créateurs de formes et de décors de cette gamme furent Georges Brisson, Louis Garin, Paul Fouillen, Georges Renaud et surtout René Beauclair, dont les décors sont généralement considérés comme les plus remarquables. 
Pennañ krouerien furmoù ha kinkladurioù an dastumad-se e voe Georges Brisson, Louis Garin, Paul Fouillen, Georges Renaud ha dreist-holl René Beauclaire, a seller ouzh e gingladurioù, peurliesañ, evel ar re vravañ.
Texte : Ruralisme (Loge 2, salle à manger)
Testenn : Ploueelouriezh (logell 2, sal-debriñ)
Depuis le XIXe siècle, l’image de la Bretagne était associée à celle de ses costumes populaires. 
Abaoe an XIXvet kantved e oa stag skeudenn Breizh ouzh hini an dilhadoù pobl.
Peinture et publicité tiraient parti de leur pittoresque. 
Gant al liverezh hag ar bruderezh e veze tennet splet eus o braventez.
Après 1870, le « petit breton » fut le décor le plus fameux de la faïence de Quimper. 
Goude 1870 e voe ar « Breizhad bihan » ar c’hinkladur brudetañ evit feilhañsoù Kemper.
La fin du siècle vit l’apparition du mobilier breton « à personnages », sculptés en cariatides ou sur des panneaux en bas-reliefs (voir dans les salles de mobilier du musée).
E fin ar c’hantved e teuas war wel an arrebeuri breizhek « gant tudennoù », kizellet evel delwennoù-harpañ pe war panelloù en izelvos (gwelet e-barzh salioù arrebeuri ar Mirdi).
Les rénovateurs bretons des arts appliqués, dans les années 1920 et 1930, ne négligèrent pas cette thématique bien ancrée, séduisante, et qui reflétait le maintien, réel, des modes traditionnelles. 
Er bloavezhioù 1920 ha 1930 n’o doa ket nevezerien vreizhat an arzoù pleustrek lezet a-gostez an temoù-se, gwriziennet-mat, hoalus, hag a ziskoueze e veze dalc’het d’ar gizioù hengounel evit gwir.
De manière générale, alors que la France était encore une nation rurale, la référence aux traditions provinciales et à la campagne inspirait une part de la création nationale de meuble ou de céramique. 
Dre vras, pa oa Frañs ur vroad gant kalz maezioù c’hoazh, e oa an dave da hengoun ar proviñsoù hag ar maezioù an awen evit ul lodenn eus an arrebeuri pe ar priajoù krouet e Frañs.
En témoignèrent les pavillons des provinces au « Centre régional » de l’Exposition internationale des Arts et techniques, à Paris, en 1937. 
Kement-se a weljod gant pabelloù ar proviñsoù er « Greizenn rannvroel » e Diskouezadeg etrebroadel an Arzoù hag an Teknikoù, e Pariz, e 1937.
En témoignèrent aussi presque toute l’œuvre de Mathurin Méheut, les meubles dessinés par Jim Sévellec ou ceux réalisés par Paul Fouillen. 
Kement-se a weler ivez gant an holl oberennoù Mathurin Méheut pe dost, an arrebeuri treset gant Jim Sévellec pe ar re savet gant Paul Fouillen.
Ou encore l’une des ambitions des Seiz Breur (« Sept frères ») groupe d’artistes nationalistes constitué en 1923 : « rappeler à la vie l’art paysan, l’art populaire, base de tout art national ».
Pe c’hoazh gant unan eus c’hoantoù ar Seiz Breur, ur strollad arzourien vroadelourien bet savet e 1923 : « lakaat advevañ arz ar beizanted, arz ar bobl, zo anezho diazez an holl arzoù broadel ».
Texte : Celtisme (Loge 3, bureau)
Testenn : Keltiegezh (logell 3, burev)
Dans l’entre-deux-guerres, des architectes et des artistes furent parmi les tenants résolus de la « nation bretonne », praticiens d’un « art national » devant en refléter les caractères. 
Etre an daou vrezel e voe tisavourien hag arzourien e-touez dalc’hidi mennet ar « vroad vreizhek », embregourien un « arz broadel » hag a ranke diskouez an dibarderioù anezhi.
La capacité de leurs créations à conjuguer tradition et modernité devait exprimer à leurs yeux la fécondité d’une Bretagne autonome. 
Barregezh o c’hrouidigezhioù da veskañ an hengoun hag an arnevezted a ranke eztaoliñ, d’o meno, frouezhusted ur Vreizh emren.
En 1923 se formèrent à Paris les Seiz-Breur (« Sept frères » : Jeanne Malivel, Georges Robin, René-Yves Creston et sa femme Suzanne, Pierre Abadie-Landel, Christian Lepart et Gaston Sébilleau). 
E 1923 e voe krouet ar Seiz Breur e Pariz gant Jeanne Malivel, Georges Robin, René-Yves Creston hag e wreg Suzanne, Pierre Abadie-Landel, Christian Lepart ha Gaston Sébilleau.
Leur ambition : « redonner à la Bretagne la phalange de peintres, de sculpteurs, de décorateurs, d’architectes, de tailleurs d’images, de musiciens, d’artisans, qui lui manquent depuis bientôt 200 ans » tout en faisant « entrer les jeunes artistes bretons, comme ceux d’un peuple libre, dans le grand mouvement d’idées internationales ». 
O c’hoant e oa « adreiñ da Vreizh ar strollad livourien, kizellerien, kinklourien, tisavourien, benerien skeudennoù, sonerien, artizaned, a vank dezhi abaoe tost 200 vloaz » en ur lakaat « an arzourien yaouank a Vreizh, evel re ur bobl dishual, da vont e lusk bras ar mennozhioù etrebroadel ».
Considérant la Bretagne comme une « nation celtique », régionalistes et nationalistes engageaient les artistes bretons à renouer avec l’héritage celtique ancien et à s’inspirer de décors puisés dans l’art irlandais du Moyen Âge. 
Gant ar rannvroelourien hag ar vroadelourien, a selle ouzh Breizh evel ur « vroad kelt », e veze atizet an arzourien vreizhat da adstagañ gant an hêrezh kelt kozh ha da vagañ o awen diwar ar c’hinkladurioù a veze kavet en arz Iwerzhon er Grennamzer.
L’ébéniste le plus représentatif de ce courant « néo-celtique » des arts appliqués bretons fut Jacques Philippe. 
Jacques Philippe e voe an ebenour a ziskouez ar gwellañ al luskad « nevezkeltiek »-se en arzoù pleustrek breizhek.
Il établit à Rennes, en 1925, son « atelier d’art celtique », exécutant jusque dans l’après-guerre des « ensembles d’art celtique, salle à manger, studio, ensemble de bureau ». 
Staliañ a reas e « atalier arz keltiek » e Roazhon e 1925, hag eno e savas « holladoù arz keltiek, sal-debriñ, studio, hollad burev » betek goude ar brezel.
Texte : un graveur celtisant : Henry Huerre (Loge 3, mur)
Testenn : un engraver keltiek : Henry Huerre (logell 3, moger)
Henry Huerre (Saint-Servan, 1882 - Quintin, 1972) concilia une carrière militaire (Officier de l’Etat-major interallié à Constantinople, puis de l’armée du Rhin à Mayence, entre 1920 et 1930) et une pratique de la gravure. 
Henry Huerre (Sant-Servan, 1882 - Kintin, 1972) a gasas e vuhez en arme (Ofiser en Uhel-strollad etrekevredidi e Kergustentin, hag en arme ar Roen e Mainz, etre 1920 ha 1930) hag o pleustriñ an engravañ war un dro.
Il dessina et grava notamment, dans les années 1921 à 1926, des motifs d’ornementation celtique. 
Tresañ hag engravañ a reas tresoù kinklañ keltiek dreist-holl er bloavezhioù etre 1921 ha 1926.
Il en orna l’étude de l’architecte James Bouillé, De l’art celtique et de l’utilité de son étude pour la création d’un art breton moderne (1924), ainsi que la tombe du poète Jean-Pierre Calloc’h à Groix. 
Kinklañ a reas studiadenn an tisavour James Bouillé, Eus an arz keltiek hag eus talvoudegezh ar studi anezhañ evit krouiñ un arz breizhek arnevez (1924), kerkoulz ha bez ar barzh Yann-Bêr Kalloc’h e Groe.
Plusieurs gravures celtisantes de Huerre sont puisées dans les planches d’ouvrages de l’archéologue gallois J. Romilly Allen sur l’art ancien des Iles Britanniques. 
Meur a hini eus engravadurioù mod kelt Huerre a oa bet kavet gantañ e plankennoù oberennoù an henoniour kembreat J. Romilly Allen diwar-benn arz kozh an Inizi Breizhveuriat.
Mais la plupart sont des créations, basées sur la spirale et l’enroulement, les effets d’affrontement de deux formes inversées - crosse, fleuron, cheval, griffon - et surtout la transformation anti-naturaliste des figures animales, telle que les ornemanistes du haut Moyen Âge celtique en offraient l’exemple. 
Met an darn vuiañ anezho a oa krouidigezhioù, diazezet war an troellennoù hag ar rolladurioù, an efedoù ma oa enebet daou stumm eilpennet – krommell, bleuñvell, marc’h, gripi – ha dreist-holl diwar treuzfurmadur enepnaturalour an tresoù loened, evel ma veze kinniget gant ornourien ar Grennamzer uhelañ keltiek.
Tout l’œuvre de Henry Huerre a été offert au Musée breton par sa fille, Mme Jacob, que nous remercions.
Holl oberennoù Henry Huerre zo bet profet d’ar Mirdi breizhek gant e verc’h, an it. Jacob, a drugarekaomp.
Texte : René-Vves Creston, chef de file des Seiz-Breur (Loge 3, mur)
Testenn : René-Yves Creston, lusker ar Seiz-breur (logell 3, moger)
Installé à Paris en 1917, René-Pierre Creston (Saint-Nazaire, 1898 – Etables-sur-Mer, 1964) fut assidu un temps à l’atelier de Fernand Cormon, pour y préparer le concours d’entrée à l’École des beaux-arts. 
René-Pierre Creston (Sant-Nazer, 1898 – Staol, 1964), staliet e Pariz e 1917, a zarempredas aketus atalier Fernand Cormon e-pad ur mare evit prientiñ ar genstrivadeg degemer e Skol an Arzoù-kaer.
Mais vers 1920, après avoir embrassé dans les milieux celtisants de la capitale la cause du nationalisme breton, il transforma son nom en René-Yves et renonça à briguer l’admission à l’École, partageant son temps entre Rennes et Paris. 
Met war-dro 1920, pa oa savet a-du gant ar vroadelouriezh vreizhat e metoù keltiegourien ar gêr-benn, e kemmas e anv e René-Yves ha dilezel a reas ar soñj da vezañ degemeret er Skol, o rannañ e amzer etre Roazhon ha Pariz.
Cette personnalité désormais omniprésente et bouillonnante du renouveau artistique de la Bretagne de toute l'entre-deux-guerres, co-fondateur des Seiz-Breur, avec Jeanne Malivel et animateur du mouvement pendant deux décennies, fut essentiellement un autodidacte désireux de maîtriser toute technique lui paraissant appropriée à l'expression de ses convictions. 
Ar penn-bras-se, a veze gwelet e pep lec’h diwar neuze hag a oa leun a virvilh da gas war-raok nevezadur an arzoù e Breizh a-hed ar prantad etre an daou vrezel, a oa bet kensaver ar Seiz Breur, gant Jeanne Malivel, hag atizer al luskad e-pad ugent vloaz. Un emzeskad e oa dreist-holl ha c’hoant en doa da vestroniañ an holl deknikoù a zeree evit ezteuler e gredennoù.
Ainsi fut-il dessinateur-ethnographe, spécialiste des costumes traditionnels, peintre, aquarelliste, ensemblier, créateur de modèles de céramiques et de bijoux, homme de radio et journaliste, muséographe. 
Setu e oa bet treser-tudoniour, arbennigour war an dilhad henvoazel, livour, dourlivour, kinklour hollek, krouer patromoù priajoù ha bravigoù, den a radio ha kazetenner, mirdiour.
Texte : Bigoudénisme (Loge 4 : salle à manger)
Testenn : Bigoudennouriezh (logell 4, sal-debriñ)
Au sud du Finistère, autour de Pont-l’Abbé, le pays bigouden est une contrée à l’ethnographie et aux traditions originales. 
E kreisteiz Penn-ar-Bed, tro-dro da Bont-’n-Abad, ar Vro Vigoudenn zo ur vro dibar an dudouriezh hag an henvoazioù enni.
Son identité propre s’exprima dans le port de costumes spécifiques, longtemps caractérisés par la richesse de leur ornementation brodée en jaune, orange et rouge sur drap de laine noir. 
Eztaolet e veze hec’h identelezh gant an dilhad dibar a veze douget enni. Heverk e oant, e-pad pell, gant o c’hinkladurioù puilh melen, orañjez ha ruz brodet war vezher gloan du.
La population du pays bigouden fut souvent représentée par les artistes. 
Pobl ar Vro Vigoudenn zo bet taolennet alies gant an arzourien.
Elle fut ainsi le modèle de nombreuses sculptures de René Quillivic, dont plusieurs furent éditées en céramique, à Quimper, alors que l’artiste assurait, à partir du milieu des années 1920, la fonction de directeur artistique de la manufacture HB.
Talvezet he doa da skouer evit Reun Killivig, da sevel e-leizh a gizelladurioù, hag ul lodenn anezho a oa bet graet priajoù ganto, e Kemper, pa oa karget an arzour eus renerezh arzel al labouradeg HB adalek kreiz ar bloavezhioù 1920.
La broderie bigoudène mêlait, en registres superposés, différents motifs ornementaux, peut-être pourvus d’une signification symbolique. 
Ar broderezh bigoudenn a oa mesket ennañ, berniet, tresoù kinklañ a bep seurt, a oa ganto un dalvoudegezh arouezel marteze.
Le principal était la « plume de paon » (plum paon), palmette aux spirales symétriques. 
An tres pennañ e oa ar « plum paun » (pluñv paun), palmezennoùigoù simetrek o zroellennoù.
Remarquable par sa qualité décorative et graphique, ce motif de broderie fut fréquemment repris et utilisé par des illustrateurs – y compris le célèbre Tchèque Alfons Mucha, en 1906 – des décorateurs en céramique, ou des créateurs de meubles, comme ici le peintre Jim Sévellec ou le Trégorrois Joseph Savina, qui fut le collaborateur de Le Corbusier.
Kaer-dispar eo evit ar c’hinklerezh hag ar graferezh ha meur a wech e oa bet adkemeret hag adimplijet an tres broderezh-se gant skeudennaouerien – en o zouez ar Tchek brudet Alfons Mucha, e 1906 –, kinklourien priajoù, pe krouerien arrebeuri, evel amañ al livour Jim Sévellec pe an Tregeriad Joseph Savina, a oa bet kenlabourer da Le Corbusier.
Les avant-gardes artistiques du début du siècle contribuèrent à révéler les arts considérés alors comme « primitifs ». 
An arzourien, a oa er penn a-raok e deroù ar c’hantved, o doa graet kalz evit lakaat war wel an arzoù anvet « arzoù kentañ » da neuze.